**Návod na montáž a použitie pre vstavaný sejf typovej rady DELTA**

Kúpou tohto sejfu ste sa rozhodli pre kvalitný produkt s definovanou ochranou proti vlámaniu podľa EN 1.

Venujte prosím trocha času, aby ste si pozorne prečítali tento návod.

1. Bezpečnosť

Bezpečnosť vstavaného sejfu závisí hlavne od daností zabudovania, prečítajte si prosím podrobné pokyny pre zabudovanie na opačnej strane listu.

\* Ohľadom poistenia obsahu trezora oslovte prosím Vášho poisťovateľa majetku, vzhľadom na vysokú bezpečnosť proti vlámaniu tejto schránky pre ceniny môžete počítať s nízkou poistnou prémiou.

1. Ovládanie

Otvorenie schránky pre ceniny, ktorá je štandardne vybavená kontrolovaným dvojkrídlovým kľúčom:

* Zaveďte dvojkrídlový kľúč do zámku (vrub v držadle kľúča ukazuje smerom ku kľučke)
* Kľúč otočte až nadoraz v smere hodinových ručičiek
* Kľučku otáčajte až nadoraz proti smeru hodinových ručičiek
* Dvere potiahnite

Uzatváranie schránky na ceniny sa uskutočňuje v opačnom poradí ako otváranie.

* Dbajte na to, aby boli pred zatvorením dvierok závorové čapy zasunuté, ak tomu tak nie je, uzatváracia mechanika sa môže poškodiť a nastanie chybná funkcia.

Dvojkrídlový kľúč sa dá vytiahnuť iba ak je zámok uzatvorený.

Ak je Vaša schránka na ceniny vybavená mechanickým alebo elektrickým kódovacím zámkom, dodržujte prosím relevantný doplňujúci návod na použitie pre daný zámok.

1. Upozornenie

* Pri dvojkrídlovom zámku sú štandardom dva kľúče, ak sú potrebné ďalšie kľúče, z bezpečnostných dôvodov môžu byť dodané výlučne iba pri predložení originálneho kľúča, pri uvedení čísla kľúča nie je dodatočné vyhotovenie možné. Tým je vylúčené, aby by si mohli neoprávnené osoby najjednoduchším spôsobom zaobstarať ďalší kľúč.
* Spojte sa za týmto účelom s Vaším dodávateľom trezora.

1. Údržba a starostlivosť

* V závislosti od frekvencie použitia je potrebné pánty dverí primazať. Za týmto účelom pánty nastriekajte štandardným tekutým olejom (napr. „BALLISTOL“) a odkvapkaný olej utrite.
* Závorové čapy sa vo vysunutom stave dajú naolejovať ľahko.
* Vnútorné a vonkajšie čistenie je možné vykonať pomocou navlhčenej handry.

1. Bezpečnosť prevádzky a záruka

* Za vecné škody a škody na majetku, ktoré vzniknú nedodržaním predpisov údržby ako aj neodborným ovládaním alebo obsluhou, nepreberá výrobca záruku.
* Kľúče starostlivo uschovajte, v prípade straty získate prístup k obsahu už iba násilným otvorením. Výslovne poukazujeme na to, že aj po najmenšej nevhodnej manipulácii zaniká záruka na bezpečnosť a funkciu. Platí to najmä pre prípady požiarov a pokusy o vylomenie.

Dôležité upozornenie pre odborný personál pri opatreniach údržby a opráv zámku a pántov:

Na vybudovanie a zabudovanie ohňovzdornej platne ohýbajte jej ohybové ramená iba do tej miery, ako je to nutné, ak sa odpor proti ohybu výrazne zníži, musí byť ohňovzdorná platňa vymenená.

**Návod na zabudovanie sejfu typovej rady DELTA**

**Bezpečnostný stupeň EN 1**

Bezpečnosť proti vlámaniu zabudovateľnej schránky na ceniny závisí v mimoriadnej miere od daností zabudovania.

Vhodný je iba otvor v nosnom múre, už existujúci výklenok (napr. v oblasti schodiska do pivnice) alebo možnosť zabudovania rovnakého druhu, ktorá poskytuje prepojenie s násypovým betónom.

Hlinené, plynobetónové, sadrokartónové alebo podobné múry nie sú pre vstavanie vhodné.

Zaplňovaný priestor musí byť natoľko priestranný, aby betónová vrstva na všetkých stranách (aj na zadnej stene) vykazovala hrúbku minimálne 100 mm.

Aby boli umožnené najlepšie predpoklady pre bezpečné a precízne vstavanie, nachádzajú sa v ráme dverí otvory so závitom (M8), ktoré umožňujú prostredníctvom debniaceho materiálu zoskrutkovanie schránky na ceniny s okolitou stavebnou hmotou.

Debniaci materiál pozostáva v ideálnom prípade z priamych a hobľovaných dosák s hrúbkou min. 1,5 cm a musí byť vymeraný tak, že je splnené:

1. maximálne prekrytie rámu schránky na ceniny (dvere sa ešte musia dať otvoriť)
2. dostatočné prekrytie otvoru v múre (musí byť zohľadnená pevnosť hmoždiniek a betónová izolácia).

Odporúčaný postup pri zabudovaní:

1. Príslušne prirezané debniace dosky priskrutkujte s rámom schránky na ceniny tak, aby vznikla rámová clona prepúšťajúca betón. Za týmto účelom položte schránku na ceniny zadnou stenou na podlahu.
2. Takto pripravenú skriňu na zabudovanie nasmerujte v otvore na zabudovanie vodorovne a kolmo a prievlečnou montážou pevne upevnite hmoždinkami.
3. Namiešajte zodpovedajúce množstvo betónu z 3 dielov štrkopiesku 0-32, 1 časti cementu CEM 32,5 R a iba toľko vody, aby vznikla konzistencia „KR“ = jemný betón (pozrite obrázok).
4. KS = tuhý betón 2) KP= plastický betón 3) KR = jemný betón 4) KF = tekutý betón

(bežná konzistencia)

1. Betón zaveďte vedrom do vyššie popísaného zaplňovaného otvoru, za tým účelom cez otvorené dvere skrine zvnútra ľahko rýchlo pobúchajte oproti vnútornému telu skrine, tým sa zabezpečí, že nevzniknú žiadne dutiny.
2. Po 48 hodinách doby tuhnutia betónu odnímte debniace dosky a zaplňovaný otvor zaplňte omietkovou maltou.